स्टेफेन्सलाई यूएस ओपन
गैर वरीयता प्राप्त अमेरिकी खेलाडी सलोनी स्टेफेन्सले शनिबार राति यूएस ओपनको उपाधि जितेकी छिन् । चोटबाट मुक्त भएर कोर्टमा फर्केकी स्टेफेन्सले फाइनलमा अर्का अमेरिकी खेलाडी म्याडिसन केयेसलाई हराइन् । 
न्युयोर्क (एएफपी) — गैर वरीयता प्राप्त अमेरिकी खेलाडी सलोनी स्टेफेन्सले शनिबार राति यूएस ओपनको उपाधि जितेकी छिन् । चोटबाट मुक्त भएर कोर्टमा फर्केकी स्टेफेन्सले फाइनलमा अर्का अमेरिकी खेलाडी म्याडिसन केयेसलाई हराइन् ।  विश्व वरीयताको ८३ औं स्थानमा रहेकी स्टेफेन्सले १५ औं वरीयता प्राप्त केयेसमाथि प्राप्त गरेको जितको अन्तर ६–३ र ६–० रह्यो । छ साता अगाडिसम्म २४ वर्षीया स्टेफेन्स ९ सय ५७ औं वरीयतामा थिइन् । विम्बल्डनमा बेहोरेको खुट्टाको चोटका कारण उनी ११ महिना सक्रिय खेलबाट बाहिर रहेकी थिइन् । आधुनिक टेनिस इतिहासमा ग्रान्ड स्लाम जित्ने उनी पाँचौं गैर वरीयता प्राप्त महिला खेलाडी हुन् । 